Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Блага Челева со службена легитимација број 28-0006 и Никола Димитровски со службена легитимација број 28-0003 изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Кавадарци, со седиште на ул,, Тиквешко востание,, број 11, Кавадарци, застапуван од ВД Директорот Христина Ангелова и со Записник ИП1 број 16-11 од 20.07.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020 и 163/2021, 294/2021, 99/2022, 236/2022 и 65/2023) го донесе следното:

**Р Е Ш Е Н И Е**

Се наредува на Христина Ангелова, ВД Директор на ЈУ Меѓуопштински центар за социјална работа Кавадарци (во натамошниот текст: Центарот), за отстранување на констатираните недостатоци и неправилности во примената на Законот за социјална сигурност за старите лица, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице

 1. Центарот, во постапката за остварување на правото на социјална сигурност за стари лица да изготвува индивидуален план во предметите на корисниците, согласно член 15 од Законот за социјална сигурност за старите лица и член 275 и 281 од Законот за социјалната заштита.

**Рокот за извршување на изречената инспекциска мерка изнесува 20 дена од денот на добивање на решението и постојано.**

2. Центарот, да ги преиспита предметите на корисниците Џ.Б. број 12-317/1 од 18.01.2022 година и М. В. број 12-321/1 од 18.01.2022 година и при преиспитувањето целосно и правилно да ја утврди фактичката состојба во однос на тоа дали е настаната промена во имотната состојба на корисниците во однос на тоа што поседуваат регистрирано моторно возило, дали корисникот известил за секоја промена на фактите и околностите кои влијаат на користење на правото. Во зависност од утврдената состојба Центарот да донесе ново соодветно решение.

Соодветно на донесеното ново решение, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 15 од Законот за социјална сигурност за старите лица и член 301 и член 305 од Законот за социјалната заштита.

**Рокот за извршување на изречената инспекциска мерка изнесува 20 дена од денот на добивање на решението и постојано.**

 3. Центарот, да го преиспита предметот на корисникот С. М. со решение број: 12-311/2 од 30.11.2022 година и при преиспитувањето целосно и правилно да ја утврди фактичката состојба во однос на тоа дали е настаната промена во материјалната состојба на корисникот и дали корисникот известил за секоја промена на фактите и околностите кои влијаат на користење на правото. Во зависност од утврдената состојба Центарот да донесе ново соодветно решение.

Соодветно на донесеното ново решение, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 15 од Законот за социјална сигурност за старите лица и член 301 и член 305 од Законот за социјалната заштита.

**Рокот за извршување на изречената инспекциска мерка изнесува 20 дена од денот на добивање на решението.**

 4. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го задржува неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Блага Челева со службена легитимација број 28-0006 и Никола Димитровски со службена легитимација број 28-0003 изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Кавадарци со седиште на ул.,,Тиквешко востание,, број 11 Кавадарци застапуван од ВД Директорот Христина Ангелова и составија Записник ИП1 број 16-11 од 20.07.2023 година, во кој се констатирани недостатоци и неправилности во предметите за остварување и користење на правото на социјална сигурност за старите лица.

Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-11 на 20.07.2023 година.

 **Инспектори за социјална заштита:**

 **Блага Челева**

 **Никола Димитровски**